Łuson Sentral Gitnang Luzon 2000 Łuson Sentral, o anka Łuzon Zentral, ła ze na rejon de łe Fiłipine setentrionałi. Ła se kata inte ła banda sentrałe de ła ìzoła de Łuson. Ła konfina a est ko el Mar de łe Fiłipine , a nord ko ła rejon de ła Vałe de el Kagaian e ko keła de Ilłokos, a ovest e sudovest co el Mar Cinexe Meridional , a sud ko ła Rejon de ła Kavedal Nasional e a sudest ko ła Rejon de CAŁABARSON. Łuson Sentral ła ze okupada a ovest da i Munti Zambałes, a est da ła banda sentral de ła kaena montañoza de ła Siera Madre; ła montaña pi' alta ła ze el Monte Tapułao, ła pi' famoza ła ze el vulcan Pinatubo, tute e do łe se kata a ovest. Intra łe do kaene ła se kata ła Piana Sentral de Łuson. Ła pianura łe ze okupada da i basini de i fiumi Agno e Panpanga. Ła destirada de akua pi' inportante de ła provinsa ła ze el łago artifisial Patabangan. El 80% de ła popołasion ła ze kristiana katołega. Ła provinsa ła ze rinomada par ła koltivasion de el rizo.